Lányaink csoportrangadót játszottak Észtország ellen, mindkét csapat 1-1 vereséggel állt a találkozó előtt. Az összecsapás, ahogy azt egy ilyen fontos ütközettől azt várni is lehetett, hatalmas, fogcsikorgató küzdelmet hozott - és egy káprázatos egyéni teljesítmény révén 12-10-es magyar diadalt. A szombati nagy játék Nagy Dorottya nevéhez fűződött, aki a 12-10-es magyar sikerrel végződő összecsapáson nem kevesebb, mint 10 ponttal (2/3 távolról) terhelte meg az észtek kosarát, akik vélhetően csak néztek e káprázatos egyéni teljesítmény láttán. Aho Nina és Tóth Tímea 1-1 pontot dobott, és minden bizonnyal azért a több, mint 6 percet játszó Simon Cintia Mónikának védekezésben elévülhetetlen érdemei voltak abban, hogy Észtországot 10 ponton tudták tartani a lányok.